**Ministru kabineta sēdes protokollēmuma “Par Ministru kabineta 2017.gada 14.februāra sēdes protokola (prot. Nr.7., 1.§ ) 2.2.3.apakšpunktā dotā uzdevuma kontroles izbeigšanu” projekta sākotnējās ietekmes novērtējuma ziņojums (anotācija)**

|  |
| --- |
| **I Tiesību akta projekta izstrādes nepieciešamība** |
| **1.** | Pamatojums | Atbilstoši 2017.gada 14.februāra informatīvā ziņojuma “Par Valdības rīcības plāna Deklarācijas par Māra Kučinska vadītā Ministru kabineta iecerēto darbību īstenošanai izpildes progresu” (prot. Nr.7., 1.§) protokollēmuma 2.2.3. apakšpunktam, Vides aizsardzības un reģionālās attīstības ministrijai (turpmāk –VARAM) ir uzdots līdz 2017. gada 1. oktobrim iesniegt izskatīšanai Ministru kabinetā (turpmāk – MK) informatīvo ziņojumu par attīstības centru iesniegto projektu **kvalitātes novērtējumu un priekšlikumiem tālākai rīcībai**, un papildus nepieciešamo atbalsta mehānismu uzņēmējdarbības infrastruktūras attīstīšanai (turpmāk – ziņojums par atbalsta mehānismu).Savukārt ar Ministru prezidenta 2017. gada 15. septembra rezolūciju Nr. 99/TA–1590/5995 (2016) vides aizsardzības un reģionālās attīstības ministram ir uzdots iesniegt priekšlikumus par informatīvā ziņojuma „Par valsts budžeta finansējuma piešķiršanu pašvaldību uzņēmējdarbības atbalsta projektiem 3.3.1. specifiskā atbalsta mērķa trešās projektu iesniegumu atlases kārtas ietvaros” un tam pievienotā MK sēdes protokollēmuma projekta turpmāko virzību.  |
| **2.** | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | VARAM ar 2017.gada 9.novembra vēstuli Nr. 1-14/8559 informēja Ministru prezidentu par to ka:1. Ziņojums par atbalsta mehānismu, ko uzdots sagatavot VARAM, ir skatāms kontekstā ar Valdības rīcības plāna (apstiprināts ar MK 2016.gada 3.maija rīkojumu Nr.275) 3.2.pasākuma izpildi „izvērtēt iespējas atjaunot valsts budžeta mērķdotāciju pašvaldībām uzņēmējdarbības atbalstam, šim mērķim novirzot finansējuma apjomu ne mazāk kā 3% apmērā no ikgadējiem uzņēmumu ienākuma nodokļa ieņēmumiem”(turpmāk – VRP 3.2. pasākums). Lai izpildītu VRP 3.2. pasākumu, VARAM 2016.gada 27.jūlijā (vēstules Nr.13.18–1e/5663) Valsts kancelejā iesniedza informatīvo ziņojumu „Par valsts budžeta finansējuma piešķiršanu pašvaldību uzņēmējdarbības atbalsta projektiem 3.3.1. specifiskā atbalsta mērķa trešās projektu iesniegumu atlases kārtas ietvaros” (turpmāk – informatīvais ziņojums par mērķdotāciju). Balstoties uz iepriekš minēto informatīvo ziņojumu par mērķdotāciju, VARAM izstrādāja pieprasījumu jaunajai politikas iniciatīvai „Mērķdotācijas pašvaldību uzņēmējdarbības infrastruktūras uzlabošanai”. Ņemot vērā, ka pieprasījums Jaunajai politikas iniciatīvai netika atbalstīts MK sēdēs[[1]](#footnote-3), Informatīvais ziņojums netika virzīts izskatīšanai MK sēdē. Saskaņā ar Ministru prezidenta 2016.gada 25.augusta rezolūciju Nr. 90/TA–1590, 2016.gada 16.septembrī VARAM sniedza priekšlikumu Ministru prezidentam atbalstīt Informatīvā ziņojuma atkārtotu virzību izskatīšanai MK sēdē (VARAM vēstules Nr.13.18–1e/6903). 2017.gada 30.maijā (VARAM vēstules Nr.1–13/4330) precizētais Informatīvais ziņojums atkārtoti tika iesniegts Valsts kancelejā ar lūgumu virzīt izskatīšanai MK sēdē. Arī 2017.gadā MK sēdes laikā netika atbalstīts šim mērķim sagatavotais VARAM pieteikums prioritārajam pasākumam, kā rezultātā informatīvais ziņojums atkārtoti netika virzīts izskatīšanai MK sēdē. Sagatavotie informatīvie ziņojumi, tiem pievienotie MK sēdes protokollēmuma projekti un pieprasījumi jaunajai politikas iniciatīvai 2016.gadā un prioritārajam pasākumam 2017.gadā netika atbalstīti, ņemot vērā ierobežotās valsts budžeta finansiālās iespējas un valdības noteiktās prioritātes.
2. Atbilstoši VRP 3.2.pasākumam, VARAM ir veikusi projektu kvalitātes vērtējumu Eiropas Savienības fondu 2014. – 2020.gada plānošanas perioda 3.3.1.specifiskā atbalsta mērķa „Palielināt privāto investīciju apjomu reģionos, veicot ieguldījumus uzņēmējdarbības attīstībai atbilstoši pašvaldību attīstības programmās noteiktajai teritoriju ekonomiskajai specializācijai un balstoties uz vietējo uzņēmēju vajadzībām” (turpmāk – 3.3.1. SAM) trešās projektu iesniegumu atlases kārtas projektiem, kam priekšatlasē nebija pietiekošs finansējums. Attiecīgais kvalitātes vērtējums ir iekļauts informatīvajā ziņojumā par mērķdotāciju.

Attiecībā uz 3.3.1. SAM projektu iesniegumu atlases kārtām informējam, ka :1. pirmās projektu iesniegumu atlases kārtas “Ieguldījumi uzņēmējdarbībai nozīmīgā infrastruktūrā nacionālas nozīmes attīstības centru pašvaldībās” ietvaros atlases laiks katrai pašvaldībai ir individuāls un atlasi organizē nacionālas nozīmes attīstības centru pašvaldības;
2. otrās projektu iesniegumu atlases kārtas “Ieguldījumi uzņēmējdarbībai nozīmīgā infrastruktūrā reģionālas nozīmes attīstības centru pašvaldībās” ietvaros atlasi organizē Centrālā finanšu un līgumu aģentūra (turpmāk – CFLA). Pirmā uzsaukuma ietvaros projekti tika iesniegti no 2016.gada 15.jūnija līdz 2017.gada 4.septembrim;
3. trešās projektu iesniegumu atlases kārtas “Ieguldījumi uzņēmējdarbībai nozīmīgā infrastruktūrā pašvaldībās, kuras nav nacionālas vai reģionālas nozīmes attīstības centru pašvaldības” ietvaros atlasi organizē CFLA. Pirmā uzsaukuma ietvaros projekti tika iesniegti no 2016.gada 17.jūnija līdz 2017.gada 4.septembrim[[2]](#footnote-4).
4. Ņemot vērā augstāk minēto, otrajā projektu iesniegumu atlases kārtā “Ieguldījumi uzņēmējdarbībai nozīmīgā infrastruktūrā reģionālas nozīmes attīstības centru pašvaldībās” projektu iesniegumu iesniegšana pirmā uzsaukuma ietvaros (no 2016.gada 15.jūnija līdz 2017.gada 4.septembrim) ir beigusies un uzsākta iesniegto projektu iesniegumu vērtēšana. Attiecīgi projektu īstenošana tiks uzsākta 2018.gadā. **Līdz ar to projektu iesniegumu vērtēšanas procesa ietvaros šobrīd nav iespējams veikt projektu kvalitātes novērtējumu.**
5. Normatīvie akti neregulē iesniegto projektu precizējumu veikšanas termiņus un precizēto redakciju izvērtēšanas termiņus. Atkarībā no nosacījumu apjoma un sarežģītības, katram projektam tiek noteikts individuāls precizējumu veikšanas termiņš.

Ņemot vērā iepriekš minētos apstākļus, MK protokollēmuma projektā paredzēts :1. **izbeigt kontroli** par 2017.gada 14.februāra informatīvā ziņojuma “Par Valdības rīcības plāna Deklarācijas par Māra Kučinska vadītā Ministru kabineta iecerēto darbību īstenošanai izpildes progresu” (prot. Nr.7., 1.§) protokollēmuma 2.2.3.apakšpunktā dotā uzdevuma izpildi;
2. **noteikt jaunu termiņu** VRP 3.2. pasākumam – informatīvā ziņojuma par attīstības centru iesniegto projektu kvalitātes novērtējumu un priekšlikumiem tālākai rīcībai, un papildus nepieciešamo atbalsta mehānismu uzņēmējdarbības infrastruktūras attīstīšanai iesniegšanu MK līdz 2018.gada 1.aprīlim.
 |
| **3.** | Projekta izstrādē iesaistītās institūcijas un publiskas personas kapitālsabiedrības | Vides aizsardzības un reģionālās attīstības ministrija |
| **4.** | Cita informācija | Nav. |

|  |
| --- |
| II Tiesību akta projekta ietekme uz sabiedrību, tautsaimniecības attīstību un administratīvo slogu |
| Projekts šo jomu neskar |

|  |
| --- |
| III Tiesību akta projekta ietekme uz valsts budžetu un pašvaldību budžetiem |
| Projekts šo jomu neskar |

|  |
| --- |
| IV Tiesību akta projekta ietekme uz spēkā esošo tiesību normu sistēmu |
| Projekts šo jomu neskar |

|  |
| --- |
| VI. Sabiedrības līdzdalība un komunikācijas aktivitātes |
| Projekts šo jomu neskar |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| Projekts šo jomu neskar |

Iesniedzējs:

vides aizsardzības un reģionālās attīstības ministrs K.Gerhards

Vīza:

valsts sekretārs R.Muciņš

922

2018.01.18. 8:39

D.Ziediņa

66016725, Dace.Ziedina@varam.gov.lv

1. MK 2016.gada 9.augusta (protokola Nr.39 48.§ „Informatīvais ziņojums „Par ministriju jaunajām politikas iniciatīvām un optimizācijas pasākumiem 2017., 2018. un 2019.gadam”) sēdē un 16.augusta (protokola Nr.40 59.§ „Informatīvais ziņojums “Par priekšlikumiem valsts budžeta ieņēmumiem un izdevumiem 2017.gadam un ietvaram 2017. – 2019.gadam) sēdē. [↑](#footnote-ref-3)
2. http://www.varam.gov.lv/lat/fondi/kohez/2014\_2020/?doc=18635 [↑](#footnote-ref-4)